ಕಳಪೆ ಗುಣಮಟ್ಟದ ಕ್ರೀಡಾ ಸಾಮಾಗ್ರಿ ವಿತರಿಸಿ, ಇವರೇನು ರಾಷ್ಟ್ರ ಮಟ್ಟದಲ್ಲಿ ಆಡ್ತಾರಾ? ಅಂದ್ರು ಸಚಿವೆ ಗೀತಾಮಹದೇವಪ್ರಸಾದ್

ಚಾಮರಾಜನಗರ: ಬುಧವಾರ ನಗರದಲ್ಲಿ ಯುವಜನ ಮತ್ತು ಕ್ರೀಡಾ ಸಬಲೀಕರಣ ಇಲಾಖೆ ವತಿಯಿಂದ ಕ್ರೀಡಾಪಟುಗಳಿಗೆ ಕಳಪೆ ಗುಣಮಟ್ಟದ ಕ್ರೀಡಾ ಸಮಗ್ರಿಗಳನ್ನು ವಿತರಣೆ ಮಾಡಲಾಯಿತು. ಕಾರ್ಯಕ್ರಮದಲ್ಲಿ ಸಚಿವೆ ಗೀತಾಮಹದೇವಪ್ರಸಾದ್ ಕ್ರೀಡಾಪಟುಗಳಿಕೆ ಕಳಪೆ ಗುಣಮಟ್ಟದ ಕ್ರಿಕೆಟ್, ವಾಲಿಬಾಲ್, ಶಟಲ್ ಇನ್ನಿತರ ಕ್ರೀಡೆಗಳ ಸಾಮಾಗ್ರಿ ವಿತರಿಸಿದ್ರು.

ಕಳಪೆ ಗುಣಮಟ್ಟದ ಕ್ರೀಡಾ ಸಾಮಾಗ್ರಿಗಳನ್ನು ನೀಡಿದರ ಕುರಿತು ಮಾತನಾಡಿದ ಸಚಿವೆ, ನಾವು ನೀಡಿರುವ ಬಾಲ್ ನಿಂದ ಸ್ಟಂಪ್ ಬೀಳುತ್ತದೆ. ಇವರೇನು ರಾಷ್ಟ್ರ ಮಟ್ಟದಲ್ಲಿ ಪ್ರಾಕ್ಟೀಸ್ ಮಾಡ್ಬೇಕಾ..? ಇವರು ಇಲ್ಲೇ ಆಟ ಆಡುತ್ತಾರೆ, ಇವರಿಗೆ ಕ್ರೀಡಾ ಸ್ಫೂರ್ತಿ ತುಂಬಲು ಕಿಟ್ ನೀಡಿದ್ದೇವೆ ಅಷ್ಟೆ ಅಂತ ಬೇಜಾವ್ದಾರಿ ಉತ್ತರ ನೀಡಿದ್ರು.

ಒಂದು ಕಿಟ್‍ಗೆ ಸರ್ಕಾರ 40,000 ಸಾವಿರ ರೂಪಾಯಿ ವ್ಯಯಿಸಿ, ಪ್ಲಾಸ್ಟಿಕ್ ಹಾಗೂ ಕಳೆಪೆ ಗುಣಮಟ್ಟದ ವಸ್ತುಗಳನ್ನು ನೀಡೋದು ಎಷ್ಟು ಸರಿ ಎಂದು ಸಾರ್ವಜನಿಕರು ಪ್ರಶ್ನೆ ಮಾಡುತ್ತಿದ್ದಾರೆ.

https://youtu.be/N1wgvquKtjE